wickkiey/tamil-wikipedia-chunked huggingface dataset:
# தில்சாத் அக்தர்

**தில்சாத் அக்தர்** (Dilshad Akhtar) இந்திய நாட்டினைச் சார்ந்த பஞ்சாபி நாட்டுப்புற இசை பாடகர் ஆவார். இவர் 1996 ஆம் ஆண்டு சனவரி மாதம் 28 ஆம் தேதியன்று இறந்தார். பல பஞ்சாபி படங்களில் பின்னணி பாடகராகவும் பணியாற்றினார். மன்பிரீத் அக்தர், இவரது சகோதரி மற்றும் இவரது உறவினர் சந்தீப் அக்தர் ஆகியோரும் பாடகர்களாக இருந்தனர்.
# தில்சாத் அக்தர்

## வாழ்க்கை வரலாறு

இந்திய நாட்டின் பஞ்சாப் மாநிலத்தின் சிறீ முக்த்சர் சாகிப் மாவட்டத்தின் கில்சேவாலா கிராமத்தில் பிறந்த அக்தர், பரித்கோட் பகுதியில் உள்ள தனது ஆசிரியரிடம் இசை கற்றுக்கொண்டார்.  
1996 ஆம் ஆண்டு சனவரி மாதம் 28 ஆம் தேதியன்று, குர்தாசுபூர் மாவட்டத்தின் சிங்புரா கிராமத்தில் நடந்த நிகழ்ச்சியின் போது, காவல் அதிகாரி பாடலுக்கான கோரிக்கையை ஏற்க மறுத்ததால் அக்தர் காவல் அதிகாரியால் கொல்லப்பட்டார்.
# சின்னப்பட்டி

**சின்னப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய சின்னப்பட்டி ஊராட்சி ஒரு புறநகர்ப் பகுதியாகும்.
# சின்னப்பட்டி

## அமைவிடம்

கடல் மட்டத்திலிருந்து சுமார் 190.49 மீ. உயரத்தில், என்ற புவியியல் ஆள்கூறுகள் கொண்டு சின்னப்பட்டி அமையப் பெற்றுள்ளது.
# சின்னப்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சின்னப்பட்டி ஊரின் மொத்த மக்கள்தொகை 1,434 பேர் ஆகும். இதில் 718 பேர் ஆண்கள் மற்றும் 716 பேர் பெண்கள் ஆவர்.
# சின்னப்பட்டி

## அரசியல்

சின்னப்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# அசுரா குரேசி

**அசுரா குரேசி** (Azra Quraishi) (22 செப்டம்பர் 1945-22 நவம்பர் 2002) பாக்கித்தான் நாட்டைச் சேர்ந்த முன்னணி தாவரவியலாளர் ஆவார். 1945 ஆம் ஆண்டு செப்டம்பர் மாதம் 22 ஆம் தேதி இவர் பிறந்தார். பாக்கித்தானில் உருளைக்கிழங்கு உற்பத்தியை மேம்படுத்துவதற்காகப் பணியாற்றினார். மேலும் திசு வளர்ப்பு குறித்த ஆராய்ச்சிப் பணிக்காக அறியப்பட்டார். 1997 ஆம் ஆண்டில் போர்லாக் விருது, 2002 ஆம் ஆண்டில் ஆர்ட்ரே டெசு பாம்சு அகாடமி விருதுகளும் இவருக்கு வழங்கப்பட்டன. பாக்கித்தானின் உருளைக்கிழங்கு உற்பத்தியை 5% அளவுக்கு உயர்த்திய பெருமை இவருக்கு உரியதாகும்.
# அசுரா குரேசி

## ஆரம்பகால வாழ்க்கை மற்றும் கல்வி

1945 ஆம் ஆண்டில் இந்தியாவின் இராசத்தான் மாநிலத்தில் அப்துசு சத்தார் குரேசி, சல்மா குரேசி தம்பதியருக்கு மகளாக குரேசி பிறந்தார். ஆங்கிலேயர்கள் திட்டமிட்ட "இந்தியப் பிரிவினை நிகழ்வால் " ஏற்பட்ட எழுச்சியில் இவரது குடும்பம் பாக்கித்தானில் உள்ள ராவல்பிண்டிக்கு குடிபெயர்ந்தது. தனது சொந்த லாகூர் நகரத்தில் உள்ள கார்டன் கல்லூரியில் தனது முதல் பட்டத்தைப் பெற்றார். 1966 ஆம் ஆண்டில், லாகூரில் உள்ள பஞ்சாப் பல்கலைக்கழகத்தில் முதுகலைப் பட்டம் பெற்றார்.  
ராவல்பிண்டியில் உள்ள விகார்-உன்-நிசா பெண்கள் கல்லூரி பல ஆண்டுகள் விரிவுரையாளராகப் பணி செய்த பிறகு, குரேசி பாக்கித்தான் அரசாங்கத்தின் உதவித்தொகை கிடைக்கப்பெற்று வெளிநாடுகளுக்குச் சென்றார். இதன் விளைவாக, 1973 ஆம் ஆண்டில் சோலனம் டியூபரோசம் வர் பி.எப்-15 குறித்த திசு வளர்ப்பு ஆராய்ச்சிக்காக முதுகலைப் பட்டம் பெற்றார். மூன்று ஆண்டுகளுக்குள் இவர் பிரான்சு நாட்டின் ஓர்சேயில் உள்ள பாரிசு-சுத் பல்கலைக்கழகத்தில் இம்முனைவர் பட்டத்தைப் பெற்றார். இது "சோலனம் டியூபரோசம் வரில் உள்ள தளத்திலுள்ள தளிர்களின் ஆய்விலிருந்து குருத்தெலும்பு உருவாக்கமும் உறுப்பு உருவாக்கமும் பற்றிய ஆய்வாகும்.
# அசுரா குரேசி

## அறிவியல் தொழில்

அசுரா குரேசி பாக்கித்தானில் வைரசு இல்லாத விதை உருளைக்கிழங்கை உருவாக்கினார். பாக்கித்தான் நாட்டின் வருடாந்திர உருளைக்கிழங்கு உற்பத்தியை 5% அதிகரித்தார். நெதர்லாந்தில் இருந்து விதை உருளைக்கிழங்கை இறக்குமதி செய்ய வேண்டிய அவசியத்தை குறைத்ததால் இந்த ஆராய்ச்சி அவரது நாட்டின் வர்த்தக நிலையை பாதித்தது. இந்த பங்களிப்பு இவருக்கு தேசிய அங்கீகாரத்தையும் அளித்தது. அசுரா குரேசி "வாழைப்பழம், பேரீச்சம்பழம் ஆகியவற்றின் நுண் பரப்புதல் மற்றும் உள்ளூர் கோதுமை மற்றும் அரிசி சாகுபடியில் திசு வளர்ப்பு மூலம் உப்பு சகிப்புத்தன்மையை திரையிடும் திட்டங்களையும் வெற்றிகரமாக தொடங்கினார்". 140 எண்ணிக்கைக்கும் மேற்பட்ட ஆராய்ச்சிக் கட்டுரைகளையும் இவர் எழுதியுள்ளார்.
# அசுரா குரேசி

## விருதுகளும் அங்கீகாரமும்

இவரது பங்களிப்புகள் பல விருதுகளை இவருக்குப் பெற்றுத்தந்தன.  
- அம்தார்து பாக்கித்தான் விருது 1992
- கள ஆராய்ச்சி மற்றும் பயன்பாட்டிற்கான நார்மன் போர்லாக் விருது 1997
- பாக்கித்தான் வேளாண் ஆராய்ச்சி கவுன்சிலின் 2001 ஆம் ஆண்டிற்கான சிறந்த விஞ்ஞானிக்கான மில்லினியம் விருது  
பாக்கித்தான் தாவரவியல் சங்கம் உட்பட பல சங்கங்களில் அசுரா குரேசி உறுப்பினராக இருந்தார்.
# அசுரா குரேசி

## வெளியீடுகள்

பன்னாட்டு அளவில் அங்கீகரிக்கப்பட்ட அறிவியல் இதழ்களில் 140 எண்ணிக்கைக்கும் மேற்பட்ட அறிவியல் ஆராய்ச்சி கட்டுரைகளையும் 85 பிரபலமான அறிவியல் கட்டுரைகளையும் குரேசி வெளியிட்டார். பாக்கித்தான், இந்தியா, கனடா, எகிப்து, பிலிப்பைன்சு, அமெரிக்கா, இங்கிலாந்து, இயோர்டான், வங்காளதேசம் மற்றும் இறப்பதற்கு ஒரு மாதத்திற்கு முன்பு சீனாவிலுமாக 70 எண்ணிக்கைக்கும் மேற்பட்ட தேசிய மற்றும் பன்னாட்டு மாநாடுகளிலும் கருத்தரங்குகளிலும் குரேசி பங்கேற்றார்.
# அசுரா குரேசி

## மரணம்.

அசுரா குரேசி 2002 ஆம் ஆண்டு நவம்பர் மாதம் 22 ஆம் தேதியன்று தனது 57 ஆவது வயதில் இறந்தார்.
# இசிதா மொய்த்ரா

**இசிதா மொய்த்ரா** (*Ishita Moitra*)(பிறப்பு 1983) இந்தியாவின் மும்பையைச் சேர்ந்த ஒரு திரைக்கதை எழுத்தாளர்.
# இசிதா மொய்த்ரா

## வாழ்க்கை

மொய்த்ரா 1983 ஆகத்து 8ஆம் தேதி உத்தரப் பிரதேசத்தின் பரேலியில் பிறந்தார்.  
ஆரம்பக்காலப் படைப்பாக 2013ஆம் ஆண்டு வெளியான *மேரே டாட் கி மாருதி* திரைப்படத் திரைக்கதையினை இவர், தனது கணவர் நீரஜ் உத்வானியுடன் இணைந்து எழுதினார்.
# இசிதா மொய்த்ரா

## பணி

### திரைப்படங்கள்

- கம்பக்த் இஷ்க் (2009) (திரைக்கதை)
- எப்போதும் கபி கபி (2011) (திரைக்கதை & வசனம்)
- மேரே டாட் கி மாருதி (2013) (உரையாடல்கள்)
- ராகினி எம். எம். எசு. 2 (2014) (வசனம்)
- நூர் (2017) (வசனம்)
- காப் கெர்ள்பிரண்ட் (2017) (வசனம்)
- சகுந்தலா தேவி (2020) (வசனம்) (அமேசான் பிரைம் வீடியோவில் வெளியிடப்பட்டது)
- ராக்கி அவுர் ராணி கி பிரேம் கஹானி (2023) (திரைக்கதை)
- பேட் நியூசு (2024) (எழுத்தாளர்)
# இசிதா மொய்த்ரா

## பணி

### தொலைக்காட்சி தொடர்கள்

- தேகா ஏக் குவாப் (2011-2012) (வசனம்)
- படே அச்சே லக்தே கைன் (2011-2014) (வசனம்)
- கோடே சிக்கி (2011) (வசனம்)
- அஜீப் தாஸ்தான் கை யே (2014-2015) (வசனம்)
- பேபன்னா (2018)
# இசிதா மொய்த்ரா

## பணி

### வலைத் தொடர்கள்

- தி டெஸ்ட் கேஸ் (சோதனை வழக்கு) (2017-2018) (வசனம்)
- போர் மோர் சாட்சு ப்ளீசு! (2019-முன்னமைவு) (வசனம்)
- கால் மீ பே (2024) (படைப்பாளர் & எழுத்தாளர்)
# இசிதா மொய்த்ரா

## விருதுகளும் பரிந்துரைகளும்

**இசிதா மொய்த்ரா பெற்ற விருதுகளும் பரிந்துரைகளும்**  
| பிலிம்பேர் விருதுகள் |  |  |  |
| --- | --- | --- | --- |
| 2024 | சிறந்த திரைக்கதை | *ராக்கி அவுர் ராணி கி பிரேம் ககானி* |  |
| சிறந்த கதை |  |  |  |
| சிறந்த வசனம் |  |  |  |
| 2024 | சிறந்த வசனம் | *ராக்கி அவுர் ராணி கி பிரேம் ககானி* | } |
# விமலா பாட்டீல்

**விமலா பாட்டீல்** (*Vimla Patil*) ஓர் இந்தியப் பெண் பத்திரிகையாளரும், எழுத்தாளரும், ஆர்வலரும், கட்டுரையாளரும், நிகழ்ச்சி வடிவமைப்பாளரும் ஆவார்.
# விமலா பாட்டீல்

## தொழில்

இலண்டனில் இதழியல் படிக்கும் போது, விமலா பாட்டீல் *த டெலிகிராப்*இல் பகுதிநேரப் பயிற்சியாளராக இருந்தார். பின்னர் *தி ஆபிசு மேகசின்* என்ற வணிக இதழில் பணியாற்றினார். இந்தியா திரும்பியதும், 1959ஆம் ஆண்டு *தி டைம்சு ஆஃப் இந்தியா* வெளியீடான *பெமினாவில்* அதன் தொடக்க வெளியீட்டின் போது பணியில் சேர்ந்தார்.  
1989ஆம் ஆண்டு ஒரு சந்தை ஆராய்ச்சி நிறுவன ஆய்வுக்குப் பிறகு, *பெமினாவின்* நிர்வாகம், வாசகர்களின் ஆர்வம் குடும்பம் மற்றும் வீட்டிலிருந்து தனிப்பட்ட பராமரிப்புக்கு மாறிவிட்டதாகக் கருதியது. *பெமினா* இந்தியாவில் *இந்திய அழகி* நிகழ்ச்சிகளையும் தொடங்கியது. பிரபஞ்ச அழகி, உலக அழகி, பதின்ம இளவரசி, ஆசியா பசிபிக் அழகி உள்ளிட்ட பிற பட்டங்களுக்கு இந்தியப் போட்டியாளர்களைத் தேர்ந்தெடுக்கும் உரிமையை *பெமினா* கொண்டிருந்தது. 1959 முதல் 1993 வரை *பெமினாவின்* ஆசிரியரான விமலா பாட்டீல், தேசிய அடையாளத்தை உருவாக்குவதில் அழகிப் போட்டியும் பத்திரிகையும் வகிக்க வேண்டிய பங்கை விவரித்தார்: "இந்தியா சுதந்திரம் அடைந்தபோது, இந்தியாவில் பல்வேறு மாநிலங்கள் இருந்ததால், பல்வேறு வகையான பெண்கள் இருந்தனர். ஒரு மகாராட்டிரப் பெண் இருந்தார், ஒரு பஞ்சாபிப் பெண் இருந்தார், ஆனால் ஓர் இந்தியப் பெண் என்றால் என்ன என்பதை யாரும் அடையாளம் காணவில்லை என்பது இங்கே ஒரு கேள்விக்குறி இருந்தது. இந்தியப் பெண் யார்? என யாருக்கும் தெரியாது. இந்தத் திரிபுகள் அனைத்தையும் ஒன்றாக இணைத்து ஒரு துணியை உருவாக்கப் போவது யார்? அதுதான் கேள்வி. அதற்கான பதில் *பெமினா* மற்றும் இந்திய அழகி." இவர் சமூகப் பிரச்சினைகள் குறித்து *நியூ வுமன்* பத்திரிகையில் "*ஈவ்ஸ்ட்ராப்பிங்*" என்ற பத்தியில் எழுதினார். பெண்கள் சார்ந்த வலுவான பிரச்சினைகள் குறித்த தனது கருத்துக்களை இவர் வெளிப்படுத்தினார். சர்ச்சைக்குரிய விசயங்கள் குறித்த தனது கருத்துக்களைப் பரிமாறிக் கொண்டார். மேலும் பெண்கள் தொடர்பான உணர்வுப்பூர்வமான தலைப்புகளில் விவாதங்களை நடத்தினார்.
# விமலா பாட்டீல்

## பதவிகள்

- வாரிய உறுப்பினர்-டைகர் வாட்ச் அரசு சாரா நிறுவனம், இரன்தம்போர்
# விமலா பாட்டீல்

## இறப்பு

விமலா 29 செப்டம்பர் 2024 அன்று இறந்தார்.
# கவிதா மகாஜன்

**கவிதா மகாஜன்** (*Kavita Mahajan*)(5 செப்டம்பர் 1967 - 27 செப்டம்பர் 2018) மராத்தி மொழி இந்திய எழுத்தாளரும் மொழிபெயர்ப்பாளரும் ஆவார். இவர் தனது விமர்சன ரீதியாகப் பாராட்டப்பட்ட நாவல்களான *பிர் (Brr-*2005), *பீணா (Bhinna-*2007) மற்றும் *குகோ (Kuhoo-*2011) ஆகியவற்றிற்காகவும், *கிராபிட்டி வால்* (2009) என்ற புனைகதை அல்லாத படைப்பிற்காகவும் அறியப்படுகிறார். இந்தியாவின் தேசியக் கடித அகாதமியான சாகித்திய அகாதமியால் வழங்கப்படும் விருதினை மொழிபெயர்ப்பிற்காக 2011ஆம் ஆண்டு வென்றார்.
# கவிதா மகாஜன்

## பிறப்பு

மகாஜன் மகாராட்டிராவின் நாந்தேடு நகரில் 5 செப்டம்பர் 1967 அன்று பிறந்தார். இவர் மராத்தி விசுவகோசுவின் முன்னாள் செயலாளர் எசு. டி. மகாஜனின் மகளும் ஓவியர் திரயம்பக் வசேகரின் பேத்தியும் ஆவார். மகாஜனின் புத்தகம் *பிர்* என்பது இந்தியாவில் ஊராட்சி மன்ற அமைப்பு செயல்படுத்தப்பட்ட பிறகு பெண் ஊராட்சி மன்றத் தலைவர்களும் அவர்களின் அனுபவங்களையும் பற்றிய கதைகளின் தொகுப்பாக அமைந்தது. அதே நேரத்தில் எயிட்சு நோயால் பாதிக்கப்பட்டவர்களின் வாழ்க்கையை விவரிக்க *<nowiki/>'பின்னா' என்ற புத்தகத்தை* எழுதினார். இரண்டு புத்தகங்களும் மூன்று நிலைகளில் பிரதிநிதித்துவ அரசியலை வெளிப்படுத்துகின்றன - ஊராட்சி போன்ற நிறுவனங்களில் ஒன்று, அரசு சாரா நிறுவனங்களில் ஊழல், மனித உறவுகளின் சிக்கல்கள் என்பதாகும். மகாஜனின் படைப்புகள் தாய்வழி அல்லது காதல் சார்ந்த விசயங்களை விட அரசியல், சமூக, பொருளாதார விசயங்களில் முக்கியத்துவம் செலுத்தியது.  
மகாஜனின் 2011 நாவல், *குகோ* மனிதனுக்கும் இயற்கைக்கும் இடையிலா உறவைக் குறித்துப் பேசியது. மேலும் இது ஒரு 'பல்லூடக நாவல்' என்று சந்தைப்படுத்தப்பட்டது. இது இயற்கையின் காட்சிகளுடன் ஒலிகளைக் கொண்ட ஓர் எண்ணிமக் காணொளி தட்டாக வெளிவந்தது. இதில் சில அசைவூட்டங்களும் அடங்கும். *துலிச்சா அவாசு* என்ற தலைப்பில் ஒரு தொகுப்பு உட்பட, இவர் தன்னுடைய கவிதைகளுக்காகவும் புகழ் பெற்றவர்.  
ஏப்ரல் 2016-இல் மணிப்பால் பல்கலைக்கழகத்தில் இந்திய இலக்கியத் தலைவர் டோ. மா. ஆ. பையால் ஏற்பாடு செய்த ஒரு நிகழ்ச்சியில் இவர், "நான் ஒரு பெண், இதற்கு முன்பு நான் ஒரு மனிதன். அனைவரும் மனிதர்கள் என்றால், ஏன் பாகுபாடு? இது என் குழந்தைப் பருவத்திலிருந்தே என்னை வேட்டையாடும் ஒரு கேள்வி." எனப் பேசினார்.
# கவிதா மகாஜன்

## தேர்ந்தெடுக்கப்பட்ட படைப்புகள்

- பீனா
-
# பிசுமத் ஆக்சிகுளோரைடு

## தயாரிப்பு

பிசுமத் குளோரைடுடன் தண்ணீரைச் சேர்த்து வினைபுரியச் செய்தால் நீராற்பகுப்பு வினை நிகழ்ந்து பிசுமத் ஆக்சிகுளோரைடு (BiOCl) உருவாகிறது:  
:BiCl<sub>3</sub> + H<sub>2</sub>O → BiOCl + 2HCl
# பிசுமத் ஆக்சிகுளோரைடு

## வினை

600 °செல்சியசு வெப்பநிலைக்கு மேல் வெப்பப்படுத்தப்படும்போது, BiOCl ஆனது Bi<sub>24</sub>O<sub>31</sub>Cl<sub>10</sub> ஆக மாறுகிறது. ஆர்ப்பே சேர்மம் என்று இது அழைக்கப்படுகிறது. இச்சேர்மம் ஒரு சிக்கலான அடுக்கு அமைப்பைக் கொண்டுள்ளது.
# பிசுமத் ஆக்சிகுளோரைடு

## பயன்கள்

பண்டைய எகிப்து காலத்திலிருந்தே பிசுமத் ஆக்சிகுளோரைடு அழகுசாதனப் பொருட்களில் பயன்படுத்தப்பட்டு வருகிறது. இச்சேர்மம் "கண் மை, தலைமுடி தெளிப்புகள், பொடிகள், நகப் பூச்சுகள் மற்றும் பிற அழகுசாதனப் பொருட்களில் காணப்படும் முத்து நிறமியின்" ஒரு பகுதியாகும்.  
BiOCl இன் தட்டு போன்ற அமைப்பு காரணமாக, இதன் தொங்கல்கள் நாக்ரே போன்ற ஒளியியல் பண்புகளை வெளிப்படுத்துகின்றன. அழகுசாதனப் பொருட்களில் இதன் பெயர் C.I. 77163. என அடையாளப்படுத்தப்படுகிறது.
# பிசுமத் ஆக்சிகுளோரைடு

## தோற்றம்

BiOCl இயற்கையில் அரிய கனிமமான பிசுமோக்லைட்டாகக் காணப்படுகிறது. இது மேட்லோக்கைட்டு கனிமக் குழுவின் ஒரு பகுதியாகும்.  
பிசுமத் ஆக்சிநைட்ரேட்டு என்ற ஒத்த சேர்மம் வெள்ளை நிறமியாகப் பயன்படுத்தப்படுகிறது.
# நிபாத் சட்டமன்றத் தொகுதி

**நிபாத் சட்டமன்றத் தொகுதி** (Niphad Assembly constituency) என்பது மேற்கு இந்தியாவில் உள்ள மகாராட்டிரா மாநிலத்தின் 288 சட்டமன்ற தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ளது. நிபாத், திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்
# நிபாத் சட்டமன்றத் தொகுதி

## சட்டமன்ற உறுப்பினர்கள்

| 1962 | தத்தாத்ரேய பாட்டீல் | இந்திய தேசிய காங்கிரசு |
| --- | --- | --- |
| 1967 |  |  |
| 1972 | துலாஜி பாட்டீல் | சுயேச்சை |
| 1978 | விநாயக்தாதா பாட்டீல் | இந்திய தேசிய காங்கிரசு |
| 1980 | மலோஜிராவ் மோகல் | இந்தியத் தேசிய காங்கிரசு (அ) |
| 1985 | இந்திய காங்கிரசு (சோசலிஸ்ட்) |  |
| 1990 | இந்திய தேசிய காங்கிரசு |  |
| 1995 | ராவ்சாகேப் கடம் | சிவ சேனா |
| 1999 | மந்தாகினி கடம் |  |
| 2004 | திலீப்ராவ் சங்கர்ராவ் பங்கர் | தேசியவாத காங்கிரசு கட்சி |
| 2009 | அனில் கடம் | சிவ சேனா |
| 2014 |  |  |
| 2019 | திலீப்ராவ் சங்கர்ராவ் பங்கர் | தேசியவாத காங்கிரசு கட்சி |
| 2024 | } |  |
# மாண்புமிகு

**'மாண்புமிகு**' ( *The Honourable,* (சுருக்கமாக: *Hon., Hon'ble*) என்பது ஒரு கௌரவமிக்க அடைமொழி ஆகும். இது பொதுவாக அரசு அல்லது தூதரகப் பதவிகளை வகிக்கும் சிலரின் பெயர்கள் அல்லது பதவிகளுக்கு முன் முன்னொட்டாகப் பயன்படுத்தப்படுகிறது.
# மாண்புமிகு

## அரசாங்கங்களின் பயன்பாடு

### சர்வதேச இராசதந்திரம்

பன்னாட்டு இராசதந்திர உறவுகளில், வெளி நாடுகளின் பிரதிநிதிகள் பெரும்பாலும் *"மாண்புமிகு"* என்ற முன்னொட்டுடன் அழைக்கப்படுகின்றனர். தூதரகத்தின் துணைத் தூதர்கள், பொறுப்பாளர்கள், தூதர்கள்-ஜெனரல்கள், கௌரவத் தூதர்களுக்கு எப்போதும் இந்த முன்னொட்டு வழங்கப்படுகிறது. அனைத்து தூதரகத் தலைமைப் பதவிகளில் உள்ளவர்களும், அவர்கள் கௌரவப் பதவிகளில் இருந்தாலும் சரி அல்லது தொழில்முறை பதவிகளில் இருந்தாலும் சரி, அமெரிக்க வெளியுறவுத் துறையின்படி இந்த கௌரவ முன்னொட்டைப் பெறுகிறனர். இருப்பினும், மாண்புமிகு (*தி ஹானரபிள்) என்பதற்குப்* பதிலாக *எக்ஸலன்சி என்ற கௌரவ முன்னொட்டு தூதர்கள் மற்றும் உயர் ஆணையர்களுக்கு மட்டுமே பயன்படுத்தப்படுகிறது*.  
##### இந்தியாவில்
இந்தியாவில், இந்திய உயர் நீதிமன்ற மற்றும் இந்திய உச்ச நீதிமன்ற நீதிபதிகள் *மாண்புமிகு* *(* Hon'ble *)* என்ற முன்னொட்டுடன் அழைக்கப்படுகிறனர்; பெரும்பாலும் *Honourable என்பதை* "HMJ" என்று சுருக்கமாக அழைக்கப்படுகின்றனர், அதாவது, மாண்புமிகு திரு/திருமதி. நீதி, அதைத் தொடர்ந்து அவர்களின் பெயர் என்று அழைக்கபடுகின்றனர்.  
தேர்ந்தெடுக்கப்பட்ட சட்டமன்ற உறுப்பினர்கள், நாடாளுமன்ற உறுப்பினர்கள், அரசுத் தலைவர்கள் ( பிரதமர், குடியரசுத் தலைவர், இந்திய துணைக் குடியரசுத் தலைவர், ஒன்றிய அமைச்சர்கள், முதலமைச்சர்கள், துணை முதலமைச்சர்கள், ஆளுநர்கள் ) ஆகியோரின் பெயருக்கு முன்னாள் *மாண்புமிகு* என்ற அடைமொழியுடன் அழைக்கப்படுகிறனர்.  
##### மலேசியா, சிங்கப்பூர்
மலேசியா, சிங்கப்பூர் ஆகிய நாடுகளில் தமிழில் மாண்புமிகு என்பதற்கு பதிலாக **மாட்சிமை தாங்கிய** என்ற அடைமொழி வழங்கப்படுகிறது.
# நிகாத் தாடு

**நிகாத் தாடு** (*Nighat Dad*) பாக்கித்தான் நாட்டைச் சேர்ந்த வழக்கறிஞரும் இணைய ஆர்வலரும் ஆவார். இலாப நோக்கற்ற அமைப்பான எண்ணிலக்க உரிமைகள் அறக்கட்டளையை நடத்துகிறார். தகவல் தொழில்நுட்பப் பாதுகாப்புத் துறையில் செய்த பணிகளுக்காக இவருக்கு பல பன்னாட்டு விருதுகள் கிடைத்துள்ளன.
# நிகாத் தாடு

## ஆரம்பகால வாழ்க்கை மற்றும் கல்வி

நிகாத் தாடு 1981 ஆம் ஆண்டில் லாகூரில் பிறந்தார். இவர் பஞ்சாபின் இயாங் மாவட்டத்தில் உள்ள ஒரு கிராமத்தைச் சேர்ந்தவர். லாகூரில் உள்ள பஞ்சாப் பல்கலைக்கழகத்தில் தனது கல்வியைப் பெற்றார். அங்கு இவர் சட்ட முதுகலைப் பட்டம் பெற்றுள்ளார்.
# நிகாத் தாடு

## பணி

நிகாத் தாடு தொழில் ரீதியாக ஒரு வழக்கறிஞர் ஆவார். குற்றவியல் மற்றும் குடும்ப சட்டத்தில் பயிற்சி பெறுகிறார்.  
2012 ஆம் ஆண்டில், இவர் எண்ணிலக்க உரிமைகள் அறக்கட்டளையை நிறுவினார், அங்கு இவர் நிர்வாக இயக்குநராக இருந்தார். பாக்கித்தான் இணைய பயனர்களுக்கு, குறிப்பாக பெண்களுக்கு இணையவழி துன்புறுத்தல் இடர்களிலிருந்து தங்களைப் பாதுகாத்துக் கொள்ள கல்வி கற்பித்தார். பெண் கல்விக்கான பாக்கித்தான் ஆர்வலர் மற்றும் இளைய நோபல் பரிசு பெற்ற மலாலா யூசுப்சாய் அக்டோபர் 2012 ஆம் ஆண்டு தலிபான்களால் சுட்டுக் கொல்லப்படுவதற்கு முன்பு நிகாத் தாடு பட்டறைகளில் கலந்து கொண்டார்.  
பாக்கித்தானில் இணையவழி பேச்சு சுதந்திரத்தைப் பாதுகாப்பதற்கான பிரச்சாரங்களை நிகாத் தாடு வழிநடத்தினார். அதே போல் இணைய வழியில் கண்காணிப்பதற்கான அரசாங்கத்திற்கு பரந்த அதிகாரங்களை வழங்கும் சட்டத்திற்கு எதிரான பிரச்சாரங்களில் பங்கெடுத்தார். அவற்றில் மிகவும் குறிப்பிடத்தக்க ஒன்று சர்ச்சைக்குரிய மின்னணு குற்றங்கள் தடுப்பு மசோதா 2015 ஆகும். அமிலத் தடுப்புச் சட்டம் 2010 மற்றும் பாக்கித்தானின் குடும்ப வன்முறை மசோதாவின் வரைவிலும் இவர் பங்களித்தார்.  
2015 ஆம் ஆண்டில், பாக்கித்தான் பெண்களுக்கு இணையவழி துன்புறுத்தல்களை எதிர்த்துப் போராட உதவியதற்காக, டைம் பத்திரிகையின் அடுத்த தலைமுறை தலைவர்களின் பட்டியலில் இவர் பெயரிடப்பட்டார்.  
2016 ஆம் ஆண்டில், இவருக்கு அட்லாண்டிக் கவுன்சில் எண்ணிலக்க சுதந்திர விருது மற்றும் டச்சு அரசாங்கத்தின் மனித உரிமைகள் துலிப் விருது ஆகிய விருதுகள் வழங்கப்பட்டன. எல்லைகளற்ற நிருபர்களால் தொடங்கப்பட்ட தகவல் மற்றும் சனநாயக ஆணையத்தின் 25 முன்னணி நபர்களில் இவரும் ஒருவர் என்பது குறிப்பிடத்தக்கதாகும்.  
நவம்பர் 2018 ஆம் ஆண்டு நவம்பர் மாதத்தில் இவர் கல்வி ஆராய்ச்சிக்கான தி டோர் திட்டத்தின் இயக்குநர்கள் குழுவில் சேர்ந்தார்.  
6 மே 2020 ஆம் ஆண்டு மே மாதம் 6 ஆம் தேதியன்று , முகநூல் தனது உள்ளடக்க மேற்பார்வை குழுவில் இவரை நியமித்தது.  
2023 ஆம் ஆண்டில், நிகாத் தாடு ஐக்கிய நாடுகள் அவையின் புதிய செயற்கை நுண்ணறிவின் ஆலோசனைக் குழுவில் உறுப்பினராக நியமிக்கப்பட்டார்.
# பெண் வழிகாட்டுதல்

**பெண் வழிகாட்டுதல்** (*Female mentorship*) என்பது பெண்களின் தொழில், முன்னேற்றம், வளர்ச்சி, ஆரோக்கியம், அழகு, தன்னம்பிக்கை போன்றவற்றை மேம்படுத்துவதற்காக பெண்களால் வழிகாட்டப்படுவதாகும். ஒரு பெண் இது போன்ற முன்னேற்றத்திற்கு காரணமாக செயல்பட்டால் அப்பெண் வழிகாட்டி என்று அழைக்கப்படுகிறார்.
# பெண் வழிகாட்டுதல்

## ரோட்ஸ் திட்டம்

ரோட்ஸ் திட்டம் என்பது ரோட்ஸ் அறிஞர்களின் அனுபவத்தை ஆராயும் ஒரு திட்டமாகும். இத்திட்டம் 2004 ஆண்டில் ஆன் ஒலிவாரியஸால் என்பவரால் உருவாக்கப்பட்டது. ஆக்ஸ்போர்டு பல்கலைக்கழகத்தில் பட்டம் படிக்க உலகம் முழுவதிலுமிருந்து ரோட்ஸ் அறிஞர்கள் தேர்ந்தெடுக்கப்பட்டார்கள்
1950கள் முதல் 1980கள் வரை பிறந்து 2000களின் முற்பகுதி வரை பட்டதாரி மற்றும் தொழில்முறை பட்டங்களைப் பெற்ற பெண் ரோட்ஸ் அறிஞர்களின் நேர்காணல்கள் மற்றும் விபரங்களின் அடிப்படையில், தொழில் தொடர்பான ஆதரவு இல்லாதது குறித்த ஆராய்ச்சியை இந்த திட்டம் தெளிவாக காட்டுகிறது.
இந்த விபரம் பெண்களின் தற்போதைய நிலைமையை எவ்வாறு பிரதிபலிக்கிறது என்று இந்த திட்டத்தின் மூலம் தெரிகின்றது. ஒரு நேர்காணல் செய்தவர் ஒரு ஆராய்ச்சியாளர்களிடம் கூறினார் "பெண்களுக்கு இன்னும் எந்த அளவிற்கு விஷயங்கள் மாறவில்லை என்பதை அறிந்து கொள்வது உதவியாக இருந்திருக்கும். ... திரைக்குப் பின்னால் என்ன நடக்கிறது என்பதை நான் புரிந்துகொண்டிருந்தால், நான் சூழ்நிலைகளை எவ்வாறு கையாண்டிருப்பேன் என்பது வேறுபட்டிருக்கலாம். வெளிப்படையான எடுத்துக்காட்டுகள் நீங்கள் கையாளும் ஒன்று, ஆனால் அது நுட்பமான விஷயங்கள் மற்றும் நான் வித்தியாசமாக செயல்பட்டிருப்பேன் என்பதைப் புரிந்துகொள்வது."
# திருப்பரங்குன்றம் மலை

**திருப்பரங்குன்றம் மலை** என்பது இந்தியா தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமைந்துள்ள ஒரு சிறு மலையாகும்.
# திருப்பரங்குன்றம் மலை

## அமைவிடம்

கடல் மட்டத்திலிருந்து சுமார் 270.46 மீ. உயரத்தில், என்ற புவியியல் ஆள்கூறுகள் கொண்டு திருப்பரங்குன்றம் மலை அமையப் பெற்றுள்ளது.
# திருப்பரங்குன்றம் மலை

## விபரங்கள்

இம்மலையடிவாரத்தில், குடைவரைக் கோயிலான சுப்பிரமணிய சுவாமி கோயில் உள்ளது. இக்கோயிலானது சிவன், பெருமாள், துர்க்கை, பிள்ளையார் மற்றும் முருகன் ஆகிய ஐவரின் உருவங்களையும் இம்மலைப்பாறையில் குடைந்து உருவாக்கப்பட்டதாகும். மலையின் மேற்பகுதியில் காசி விசுவநாதர் கோயில் மற்றும் சிக்கந்தர் பாட்சா தர்கா ஆகிய வழிபாட்டுத்தலங்களும் வடிவமைக்கப்பட்டுள்ளன.
# திருப்பரங்குன்றம் மலை

## சிறப்புகள்

மதுரை நகரிலிருந்து தென்மேற்குத் திசையில் சுமார் 9 கி. மீ. தூரத்தில் இருக்கும் திருப்பரங்குன்றத்தின் இம்மலையடிவாரத்தில் கிழக்குப் பக்கமாக 'சரவணப் பொய்கை' என்ற சுப்பிரமணிய சுவாமி கோயிலின் தீர்த்தம் அமைந்துள்ளது.  
மலை மீது 'காசித்தீர்த்தம்' என்ற நீர்நிலை ஒன்று உள்ளது. இத்தீர்த்தம் அமைந்துள்ள பகுதியில் காசி விசுவநாதர், காசி விசாலாட்சி மற்றும் சுப்பிரமணிய சன்னதிகள் அமைந்துள்ளன.  
ஒவ்வோர் ஆண்டும் கார்த்திகை மாதமும், கார்த்திகை நட்சத்திரமும் இணைந்து வரும் பௌர்ணமி நாளில் இம்மலை உச்சியில் 'மகாதீபம்' ஏற்றி வழிபாடு செய்யும் வழக்கம் உள்ளது.
# திருப்பரங்குன்றம் மலை

## சூழல் பாதிப்பு

ஆண்டுதோறும் அதிகரித்து வரும் பக்தர்களின் வசதிக்காகவும், கிரிவலம் செய்பவர்களுக்காக ஏற்படுத்தப்படும் மேம்பாட்டு பணிகளால், இம்மலையின் இயற்கை சூழலுக்கும், மலையடிவார சுற்றுப்பகுதிகளுக்கும் ஆபத்துகள் ஏற்படுவதாகக் கூறப்படுகிறது.
# மஜா சோலார்

**மஜா சோலார்** (*Maja Solar*) இவர் ஒரு செர்பியக் கவிஞரும் மற்றும் மார்க்சிய-பெண்ணியத் தத்துவவாதியும் ஆவார். 1980ம் ஆண்டு பிப்ரவரி 6 ந் தேதி யுகோசுலாவியாவில் சாகிரேப் என்ணும் இடத்தில் பிறந்தார்.
# மஜா சோலார்

## வாழ்க்கை வரலாறு.

மஜா சோலார், நோவி சாய் பல்கலைக்கழகத்தின் தத்துவ பீடத்தில் தத்துவத்தைப் கற்று அறிந்தார். 2008 ஆம் ஆண்டில் சார்லசு டார்வினின் அறிவியல் கொள்கை மற்றும் அத்தியாவசியவாதம் குறித்த தனது உயர்கல்வி ஆய்வறிக்கையில் பட்டம் பெற்றார். மேலும் 2014 ஆம் ஆண்டில் ரூசோ மற்றும் மார்க்சியத்தின் தத்துவத்தில் உரிமையின் சிக்கல் குறித்த ஆய்வறிக்கையுடன் முனைவர் பட்டம் பெற்றார். இவர் பல்கலைக்கழகத்தின் தத்துவத் துறையில் உதவியாளராக இருந்தார். மார்க்சியம், அரசியல் தத்துவம், அறிவியலின் மெய்யியல் மற்றும் பெண்ணியக் கோட்பாடு ஆகியவற்றில் கவனம் செலுத்தி பொருளாதார தத்துவத்தில் நிபுணத்துவம் பெற்றார்.  
இவரை பற்றி சில செர்பியாவின் ஆய்விதழ், இலக்கிய மற்றும் பெண்ணிய இதழ்கள் சமீபத்திய ஆண்டுகளில் இவரது பல கட்டுரைகளையும் விமர்சனங்களையும் ஏற்கனவே வெளியிட்டுள்ளன. இவர் பல ஆண்டுகளாக *ஜெருசிஜா கூட்டு* முயற்சியில் பங்கேற்று இருந்தார். இவர் இலக்கிய இதழான போல்ஜாவின் தலையங்கக் குழுவில் உறுப்பினராகவும் இருந்து வந்தார். மேலும் இவர் லின் ஹெஜினியன், கிறிஸ்டின் ரோஸ், பாஸ்கர் சுங்கரா, பெர்ரி ஆண்டர்சன், கிதியோன் லெவி, அலைன் பாடி, பியரே பூர்டோ, பால் நிஸான், ஜாக் ரான்சியர், லியோனல் ரிச்சர்ட், இக்னாசியோ ராமோனெட், ராஃபாயெல் கொறேயா, சாண்டல் மவுஃப், செர்ஜ் ஹாலிமி மற்றும் பலர் செர்பிய மொழியில் செர்பிய பதிப்பான லு மோண்ட் டிப்ளமெடிக் போன்ற இதழ்களுக்கு மொழிபெயர்ப்பாளராக பணியாற்றி வந்தார். இவரது கல்விப் பணியைத் தவிர, சமகால செர்பிய கவிதை பெண் தலைமுறையின் மிக முக்கியமான கவிஞர்களில் ஒருவராக மஜா சோலார் கருதப்பட்டார். சேகரிக்கப்பட்ட கவிதைகளின் பதிப்பு ஏற்கனவே அங்கேரிய மொழி மொழியில் 2015 ம் ஆண்டு வெளியிடப்பட்டுள்ளது. இவரது தேர்ந்தெடுக்கப்பட்ட கவிதை தொகுப்புகள் ஜெர்மன் மொழியில் 2011 ஆண்டும் போலிய மொழியில் 2015 ஆண்டும், ஆங்கிலத்தில் 2016 ஆண்டும் மொழிபெயர்க்கப்பட்டுள்ளது. மேலும் இடச்சு மொழியில் மூன்று கவிதைகள் 2018 ஆண்டு மொழிபெயர்க்கப்பட்டு *சாம்பல்கானன்* என்ற இணைய இலக்கிய இதழில் இடம்பெற்றுள்ளது.  
2019 ஆண்டு முதல், ஜெல்ஜ்கோ ஜாக் லூசிக் என்பவருடன் இணைந்து, புனா உஸ்டா போய்சிஜே என்ற கவிதைத் தொகுப்பை இணையத்தில் உருவாக்கி உள்ளார்.
# மஜா சோலார்

## விருதுகள்

2009 ஆம் ஆண்டில் பிராங்கோ நாக்ராடா விருது (பிராங்கோ விருது) பெற்றார்.
# பணியிடத்தில் பெண்ணியமயமாக்கல்

கொல்கத்தாவில் ஜாதவ்பூரில் நடந்த அறிவியல் மற்றும் தொழில்நுட்ப கண்காட்சியில் மகளிர் காவல் துறையினர், 2007]]
**பணியிடத்தில் பெண்ணியமயமாக்கல்** (*Feminisation of the workplace*) என்பது பெண்ணியமயமாக்கம், அல்லது பாலினப் பாத்திரங்கள் மற்றும் பாலின பாத்திரங்களில் மாற்றம் மற்றும் பணியிடத்துடன் தொடர்புடைய ஒரு குழு அல்லது ஒரு தொழிலில் பெண்களை இணைப்பது ஆகும். இது தொழில் பாலினம் தொடர்பான வேறுபாடுகளை விளக்க முற்படும் சமூகக் கோட்பாடுகளின் தொகுப்பாகும்.
# பணியிடத்தில் பெண்ணியமயமாக்கல்

## சுருக்கம்

பணியிடத்தில் பெண்ணியமாக்கல் சமூகத்தில் தொழில் பிரிவினையை சீர்குலைத்தது.  
பெண்கள் அனைத்து வகையான தொழிலிலும் நுழைந்து, ஒரு காலத்தில் ஆண்களால் கட்டுப்படுத்தப்பட்டு ஆதிக்கம் செலுத்திய தொழிலாளர் சக்தியை பெண்ணியமாக்குகின்றனர். தனிப்பட்ட உழைப்பை ஏற்றுமதி செய்வதிலிருந்து, தொழிலாளர் சந்தையில் நுழைவது, அறிவியல் மற்றும் பொறியியல் துறையில் சவால் விடுவது, விளையாட்டுச் சூழலில் பங்கேற்பது என சமூகத்தில் பெண்களின் சக்தியும் பங்கும் வியத்தகு முறையில் மாறிவிட்டன.
# பணியிடத்தில் பெண்ணியமயமாக்கல்

## பிழைப்புத் திறன்

பெண்கள் தங்களின் உயிர்வாழ்வுக்காகவும், தங்கள் குடும்பங்களின் வாழ்வாதாரத்திற்காகவும் மனிதாபிமானமற்ற சூழ்நிலைகளுக்குத் தள்ளப்படும் ஒரு சமூக நிலையை விவரிக்க பெண்ணியவாதிகள் உயிர்வாழ்வின் பெண்ணியமயமாக்கல் என்ற சொல்லை பயன்படுத்துகின்றனர்.  
1888-ஆம் ஆண்டில், கனடா அரசாங்கம் திறமையான சீன ஆண்களை தங்கச் சுரங்கங்களில் வேலை செய்ய அழைக்க முடிவு செய்தது. தொழிலாளர் ஊதியச் செலவைக் குறைப்பதற்கும், இந்தத் திட்டங்களை குறைந்த செலவில் மேற்கொள்வதற்கும் கனடிய பசிபிக் தொடருந்து சேவை நிறுவனத்தை ஒப்பந்தம் செய்தது. சீனாவை விட்டு வெளியேறவும் அதிக ஊதியம் சம்பாதிக்கவும் விரும்பியதால் சீனர்கள் இந்த வேலையில் ஈர்க்கப்பட்டனர். இந்த குடியேறிகள் சீனாவை விட கனடாவில் அதிக இழப்பீடு பெற்றாலும், அவர்கள் விலக்கு மற்றும் தொழில் சமத்துவமின்மையை அனுபவித்தனர். இன ஒதுக்கிவைப்பு பிரச்சினை தற்போது அதிக அளவில் இருந்தாலும், தங்கள் பணிச்சூழலில் வன்முறை மற்றும் துஷ்பிரயோகத்தை எதிர்கொள்ளும் தொழிலாளர்கள் உள்ளனர். அவர்களில் பெரும்பாலோர் பெண்கள். வளர்ந்த நாடுகளுக்கு உழைப்பை ஏற்றுமதி செய்வது இன்னும் வளர்ச்சியடைந்து வருகிறது. ஏனெனில் இது பொருளாதார வளர்ச்சியையும் பன்முகத்தன்மையையும் உருவாக்குகிறது. தொழிலாளர் உலகமயமாக்கல், வளரும் நாடுகளின் அரசாங்கக் கடன்களையும் வேலையின்மை விகிதங்களையும் எளிதாக்குகிறது. பெண்கள், குறிப்பாக தென்கிழக்கு ஆசிய நாடுகளில், இந்த பணம் சம்பாதிக்கும் வாய்ப்பால் ஈர்க்கப்படுகிறார்கள்.
# பணியிடத்தில் பெண்ணியமயமாக்கல்

## பொருள் ஈட்டும் நிலையில் பெண்கள்

ஆரம்பத்தில் பெரும்பாலும் ஏழை மற்றும் குறைந்த ஊதியம் பெறும் பெண்கள் பெரும்பாலும் வளங்களை விட சுமைகளாக கருதப்பட்டனர். ஆனால் இப்போது அதிக எண்ணிக்கையிலான பெண்கள் இலாபம் ஈட்டி அரசாங்க வருவாயைப் பெறுகிறார்கள். தென்கிழக்கு ஆசியாவில் உள்ள பல வளரும் நாடுகள், குறிப்பாக பிலிப்பீன்சில், அதிக வெளிநாட்டுக் கடன் மற்றும் வேலையின்மை காரணமாக வளர்ந்த நாடுகளுக்கு உழைப்பை ஏற்றுமதி செய்யும் நிலை உருவாகியுள்ளது.அமெரிக்காவில் வெளிநாடுகளில் பணிபுரியும் பிலிப்பீன்சைச் சேர்ந்த பெண்கள் 2003 ஆம் ஆண்டில் ஆண்டில் கிட்டத்தட்ட 8 பில்லியன் டாலர்களை தங்கள் சொந்த நாட்டிற்கு அனுப்பினர். மேலும் இந்த பெண்களில் பெரும்பாலோர் சுகாதாரப் பாதுகாப்பு, வீட்டு சேவை மற்றும் குழந்தை பராமரிப்பு ஆகிய துறைகளில் நுழைந்தனர். பிலிப்பினோ மக்கள் வெளிநாட்டு தொழிலாளர்கள் தங்கள் குடும்ப வாழ்க்கையை தியாகம் செய்ததற்காகவும், தங்கள் தாய்நாட்டிலிருந்து புலம்பெயர்ந்து அதன் மூலம் பெறும் ஊதியத்தை தங்கள் நாட்டிற்கு அனுப்புவதை இயல்பாக்கியதற்காகவும் "புலம்பெயர்ந்த வீரம்" என்ற பட்டத்தைப் பெற்றுள்ளனர். இந்த பெண்கள் தங்கள் குடும்பத்திலும் நாட்டிலும் அதிக பொறுப்பைக் கொண்டிருப்பது மட்டுமல்லாமல், அவர்கள் இனவெறி, வன்முறை மற்றும் துஷ்பிரயோகத்தையும் எதிர்கொள்கின்றனர்.
# ஆலத்தூர், மதுரை

**ஆலத்தூர்** என்பது இந்தியா தமிழ்நாடு மாநிலத்தின் மதுரை மாவட்ட ஒரு புறநகர்ப் பகுதியாகும்.
# ஆலத்தூர், மதுரை

## அமைவிடம்

கடல் மட்டத்திலிருந்து சுமார் 164.53 மீ. உயரத்தில், என்ற புவியியல் ஆள்கூறுகள் கொண்டு ஆலத்தூர் அமையப் பெற்றுள்ளது.
# ஆலத்தூர், மதுரை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், ஆலத்தூர் ஊரின் மொத்த மக்கள்தொகை 2,543 பேர் ஆகும். இதில் 1,286 பேர் ஆண்கள் மற்றும் 1,257 பேர் பெண்கள் ஆவர்.
# ஆலத்தூர், மதுரை

## அரசியல்

ஆலத்தூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கே. எஸ். புட்டசுவாமி

**கே. எஸ். புட்டசுவாமி** (*K. S. Puttaswamy*, 8 பிப்ரவரி 1926 - 28 அக்டோபர் 2024) என்பவர் கருநாடக உயர் நீதிமன்றத்தின் முன்னாள் நீதிபதியாவார். இவர் ஆதாரை கட்டாயமாக்கிய இந்திய அரசாங்கத்தை எதிர்த்து வழக்கு தொடர்ந்த முதல் மனுதாரர் ஆவார். இவர் 2012 இல் ஒரு ரிட் மனுவை தாக்கல் செய்தார், அடுத்த ஐந்து ஆண்டுகளில், அந்தத் திட்டத்தை எதிர்த்து தாக்கல் செய்யப்பட்ட 26 பிறரின் மனுக்கள் இவரது மனுவுடன் சேர்த்து விசாரிக்கப்பட்டன.
# கே. எஸ். புட்டசுவாமி

## கல்வியும், தொழிலும்

புட்டசுவாமி மைசூர் மகாராஜா கல்லூரியிலும், பெங்களூரில் உள்ள அரசு சட்டக் கல்லூரியிலும் பயின்றார்.  
புட்டசுவாமி 1952 இல் வழக்கறிஞராகப் பதிவு செய்தார். இவர் 1977 நவம்பரில் கருநாடக உயர் நீதிமன்றத்தின் நீதிபதியாக நியமிக்கப்பட்டார். 1986 செப்டம்பரில் மத்திய நிர்வாக தீர்ப்பாயம், பெங்களூரு அமர்வின் முதல் துணைத் தலைவராக நியமிக்கப்பட்டார். 1989 நவம்பரில், சீரான நிர்வாக தீர்ப்பாயங்கள் சட்டத்தின் கீழ் அமைக்கப்பட்ட ஆந்திரப் பிரதேச நிர்வாக தீர்ப்பாயத்தின் முதல் தலைவராக இவர் நியமிக்கப்பட்டார். 1994, சனவரி, 26 அன்று, ஆந்திரப் பிரதேச முதல்வர் கோட்லா விஜயபாஸ்கர ரெட்டி, நீதிபதி கே.எஸ். புட்டசாமி தலைமையில் பிற்படுத்தப்பட்டோர் ஆணையத்தை அமைத்தார்.
# கே. எஸ். புட்டசுவாமி

## இறப்பு

புட்டசுவாமி 2024 அக்டோபர் 28 அன்று தனது 98வது வயதில் பெங்களூரில் காலமானார்.
# திண்டோரி சட்டமன்றத் தொகுதி

**திண்டோரி சட்டமன்றத் தொகுதி** (Dindori Assembly constituency) என்பது மேற்கு இந்தியாவில் உள்ள மகாராட்டிரா மாநிலத்தின் சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது பட்டியல் பழங்குடியினர் (ST) சமூகத்திற்கு ஒதுக்கப்பட்டுள்ளது. இத்தொகுதியானது திண்டோரி மக்களவைத் தொகுதிக்கு உட்பட்டதாகும். இது நாசிக் மாவட்டத்தில் உள்ளது.
# திண்டோரி சட்டமன்றத் தொகுதி

## சட்டமன்ற உறுப்பினர்கள்

| 1962 | ரகுநாத் குஞ்சல் | இந்திய தேசிய காங்கிரசு |
| --- | --- | --- |
| 1967 | எஸ். பி. பிண்டி | இந்திய விவசாயிகள் மற்றும் தொழிலாளர் கட்சி |
| 1972 | கச்சாரு பாவ் ராவுத் | இந்திய தேசிய காங்கிரசு |
| 1978 | பகவந்த் கெய்க்வாட் | இந்திய தேசிய காங்கிரசு (இ) |
| 1980 | சங்கர் பிரசாத் | ஜனதா கட்சி |
| 1985 | அரிசங்கர் மகாலே |  |
| 1990 | பகவந்த் கெய்க்வாட் | இந்திய தேசிய காங்கிரசு |
| 1995 | கிசான் கோவிந்த் சரோசுகர் |  |
| 1999 | நர்கரி சிர்வால் | தேசியவாத காங்கிரசு கட்சி |
| 2004 |  |  |
| 2009 | தன்ராஜ் மகாலே | சிவ சேனா |
| 2014 | நரஹரி சீதாராம் சிர்வால் | தேசியவாத காங்கிரசு கட்சி |
| 2019 |  |  |
| 2024 | } |  |
# ஐசத் அசீமா

**ஐசத் அசீமா** (*Aishath Azeema*) மாலைத்தீவு தூதர் ஆவார். 1969 ஆம் ஆண்டு ஏப்ரல் மாதம் 18 ஆம் தேதியன்று பிறந்தார். தற்போது இந்தியாவிற்கான மாலத்தீவின் உயர் ஆணையராக பணியாற்றி வருகிறார். முன்னதாக இவர் 2019 முதல் 2023 வரை சீனாவிற்கான மாலத்தீவுகளின் தூதராக பணியாற்றினார்.
# ஐசத் அசீமா

## தொழில் வாழ்க்கை

பொதுக் கல்விச் சான்றிதழின் ஒரு பகுதியான சாதாரண நிலையை முடித்த பிறகு, அசீமா 1988 இல் வெளியுறவு அமைச்சகத்தில் பொது ஊழியராக சேர்ந்தார். இவர் பல்வேறு துறைகளில் பணியாற்றி இருக்கிறார். முதன்மையாக வெளியுறவுத் துறை மற்றும் வெளியுறவு துறை, ஒரு சமயம் அமைச்சகத்தில் ஆங்கிலச் செயலாளராகவும் பணியாற்றினார்.  
2014 இல் சீனா மற்றும் ஜப்பான் பிரிவுகளின் பொறுப்பாளராக பணியாற்றி திரும்பிய அஜீமா, சீனாவுடன் மாலத்தீவின் முதல் இருதரப்பு சுதந்திர வர்த்தக ஒப்பந்தத்தை பேச்சுவார்த்தை மூலம் நடத்த உதவினார், இந்த ஒப்பந்தம் அப்துல்லா யாமீன் ஜனாதிபதியாக காலத்தில் பெரும் செல்வாக்கு பெற்றது. பின்னர், ஐக்கிய அமைச்சகத்தில் உள்ள மாலத்தீவு தூதரகத்தில் சார்ஜ்டி அப்பேயர்ஸ் துணை செயலாளராக பணியாற்றிய பிறகு, இவர் 2019 இல் சீனாவுக்கான தூதராக நியமிக்கப்பட்டார். கோவிட்-19 தொற்றுநோயின் ஆரம்ப கட்டங்களில், சீனாவில் உள்ள மாலத்தீவு மக்களுக்கு அரசாங்க ஆதரவை பெருமளவு ஏற்படுத்தினார். இவர் 2023 ஆம் ஆண்டு, செப்டம்பர் மாதம் சீனாவுக்கான தூதராக தனது சேவையை நிறைவு செய்தார்.  
அக்டோபர் 2024 ஆண்டு, ஜனாதிபதி முகமது முயிசு, இப்ராஹிம் ஷாஹீப்கிக்கு பதிலாக அசீமாவை இந்தியாவுக்கான மாலைத்தீவின் உயர் ஆணையராக மக்கள் மஜ்லிஸுக்கு நியமித்தார். மக்கள் மஜ்லிஸின் வெளியுறவுக் குழு பின்னர் அசீமாவை உயர் ஆணையராக ஒருமனதாக அங்கீகரித்து தேர்தெடுத்தது. பின்னர் இவர் 2024 ஆண்டு, அக்டோபர் மாதம் 30,நாளன்று நியமிக்கப்பட்டார்.
# வாசிங்டன் டிசி வானூர்தி விபத்து, 2025

சனவரி 29, 2025 அன்று வாசிங்டன், டி..சி.யில் உள்ள **ரொனால்ட் ரீகன் வாசிங்டன் தேசிய வானூர்தி** நிலையத்துக்கு வந்து கொண்டிருந்த அமெரிக்கன் ஏர்லைன்சு வானூர்தியுடன் அமெரிக்க இராணுவ உலங்கூர்தி பொட்டாக் ஆற்றுக்கு மேல் மோதியதில் 67 பேர் இறந்தனர்.  
விபத்துக்குள்ளான வானூர்தி ஒகையோவை தலைமையிடமாக கொண்ட பிஎசுஏ ஏர்லைன்சு எண் 5342 ஆகும ஆனால் இது அமெரிக்கன் ஏர்லைன்சின் துணை நிறுவனம். இவ்விபத்தில் ஈடுபட்டது பாம்பார்டியர் வகை வானூர்த்தி ஆகும். உலங்கூர்தி பிளாக் அவாக்-சக்காசுகீ ரகம் ஆகும். 2001, நவம்பர் 12 அன்று 260 பேர் பலியான அமெரிக்கன் ஏர்லைன்சு எண் 587 விபத்துக்கு பிறகு அமெரிக்காவில் ஏற்பட்ட பெரிய வானூர்தி விபத்து இதுவாகும். பலியான 67 பேரில் 64 பேர் வானூர்தியையும் 3 பேர் உலங்கூர்தியையும் சேர்ந்தவர்கள்.  
கேன்சசு மாநிலத்திலுள்ள விச்சிட்டாவில் இருந்து புறப்பட்ட இவ்வானூர்தி இலக்கான **ரொனால்ட் ரீகன் வாசிங்டன் தேசிய வானூர்தி** நிலையத்தை அடைய அரை மைல் இருக்கும் போது இவ்விபத்து ஏற்பட்டது. மோதிய உலங்கூர்தி வானோடிக்கான பயிற்சியில் ஈடுபட்டிருந்தது.இது பேர்வேக்சு கவுண்டி, வர்சீனியாவில் உள்ள
டேவிட்சன் இராணுவ தளத்தை சேர்ந்தது  
முதற்கட்ட விசாரணையில் உலங்கூர்தி 99 மீட்டர் உயரத்தில் பறந்ததாக தெரிகிறது. ஆனால் ரொனால்ட் ரீகன் நிலையத்துக்கருகே உலங்கூர்திகளக் 61 மீட்டருக்கு மேல் பறக்கக்கூடாது என்ற விதி உள்ளது. வானூர்தியையும் உலங்கூர்தியையும் ஒரே வான் போக்குவரத்து கட்டுப்பாட்டாளர் கட்டுப்படுத்திக்கொண்டிருந்தார் எனவும் தெரிகிறது. விபத்துக்குள்ளான சமயத்தில் ஒரு கட்டுப்பாட்டாளர் மட்டும் இருந்தது வழக்கத்திற்கு எதிரானது. கட்டுப்பாட்டாளர் இரு முறை வானூர்தி நிலையத்திற்கு வந்து கொண்டிருப்பதாக உலங்கூர்தியை எச்சரித்துள்ளார். விபத்துக்கு இரு நிமிடம் முன்பும முதல் எச்சரிக்கை விடுத்துள்ளார்
# அம்பலத்தாடி

**அம்பலத்தாடி** என்பது இந்தியா தமிழ்நாடு மாநிலத்தின் மதுரை மாவட்ட மதுரை மேற்கு ஊராட்சி ஒன்றிய அம்பலத்தாடி ஊராட்சி ஒரு புறநகர்ப் பகுதியாகும்.
# அம்பலத்தாடி

## அமைவிடம்

கடல் மட்டத்திலிருந்து சுமார் 193.82 மீ. உயரத்தில், என்ற புவியியல் ஆள்கூறுகள் கொண்டு அம்பலத்தாடி அமையப் பெற்றுள்ளது.
# அம்பலத்தாடி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், அம்பலத்தாடி ஊரின் மொத்த மக்கள்தொகை 1,497 பேர் ஆகும். இதில் 753 பேர் ஆண்கள் மற்றும் 744 பேர் பெண்கள் ஆவர்.
# அம்பலத்தாடி

## அரசியல்

அம்பலத்தாடி பகுதியானது, சோழவந்தான் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தேனி மக்களவைத் தொகுதி சார்ந்தது.
# அமினா நசுலி

**அமினா பேகம்** (*Amina Begam*) என்பவர் பாக்கித்தான் நாட்டைச் சேர்ந்த ஓர் எழுத்தாளர், பத்திரிகையாளர் மற்றும் ஒரு பெண்ணியவாதியாவார். 1914-ஆம் ஆண்டில் இவர் பிறந்தார். உருது மொழியில் எழுதிய இவர் புனைப்பெயரான அமினா நசுலி என்ற பெயர் மூலம் நன்கு அறியப்படுகிறார். சமூக சீர்திருத்தவாதியான அல்லாமா ரசீத் உல் கைரி என்பவரின் மருமகளாகவும், பிரபல சட்ட வல்லுநர் ஆசிகுல் கைரி என்பவரது தாயாராகவும் நன்கு அறியப்படுகிறார்.
# அமினா நசுலி

## வாழ்க்கை வரலாறு.

அமினா நசுலி என்பது 1914 ஆம் ஆண்டில் உத்தரபிரதேசத்தில் பிறந்த அமினா பேகமின் புனைப்பெயர் ஆகும். பஞ்சாப் பல்கலைக்கழகத்தில் இளங்கலை பட்டத்திற்கு சமமான ஆதிப்-இ-ஃபாசில் தேர்வுகளில் இவர் தேர்ச்சி பெற்றார். 1929 ஆம் ஆண்டில், பிரபல எழுத்தாளரும் பெண்கள் உரிமை ஆர்வலருமான ரசீத் உல் கைரி மகன் ரசீக் -உல்-கைரியை திருமணம் செய்து கொண்டார்.  
ஒரு புதிய தலைமுறை புனைகதை எழுத்தாளர்களின் ஒரு பகுதியாக 1940 ஆம் ஆண்டுகளில் நசுலி ஆர்வத்துடன் எழுதத் தொடங்கினார். உருது மொழி சிறுகதைகளை எழுதுவதில் பெயர் பெற்ற இவர், அந்த நேரத்தில் பாக்கித்தானின் சில பெண் நாடக ஆசிரியர்களில் ஒருவராகவும் இருந்தார். இவரது எழுத்து சில நேரங்களில் இடப்பெயர்ச்சியின் அதிர்ச்சியைக் கையாண்டது. இவரது சொந்த அனுபவங்களை வரைந்தது. சில நேரங்களில் நையாண்டிக்குள்ளும் நகர்ந்தது. இவர் தனது தொழில் வாழ்க்கையில் பல சிறுகதைகள் மற்றும் நாடகங்களின் புத்தகங்களை வெளியிட்டார். கூடுதலாக, இவர் பெண்களின் கைவினைப் பொருட்கள் மற்றும் சமையல் குறித்த பல புத்தகங்களை தயாரித்தார், இதில் பிரபலமான சமையல் புத்தகமான இசுமதி தசுதர்க்வான் உட்பட சில புத்தகங்கள் அவத் பெண்களின் சமையல் குறிப்புகளை தொகுத்தது. இவரது தலைமையின் கீழ், வெளியான போது பாக்கித்தானிலும் உலகெங்கிலும் உள்ள அரசியல் செய்தி புதுப்பிப்புகளை அதிகளவில் பத்திகையில் இணைக்கப்பட்டன. 1977 ஆம் ஆண்டு முதல் 1982 ஆம் ஆண்டு வரை, இயோகர் *-இ-நிசுவான்* என்ற மாதாந்திர வெளியீட்டையும் இவர் தொகுத்தார்.  
இந்திய துணைக் கண்டத்தில் உள்ள முசுலீம் சமூகங்களிடையே பெண்களின் உரிமைகளுக்காக வாதிட்ட ஒரு பெண்ணியவாதி நசுலி ஆவார். இறுதியில் இவர் கராச்சி நகரில் குடியேறினார். இங்கு ஒரு தாராளவாத சூழலை வளர்க்க உதவிய பெருமை இவருக்குக் கிடைத்தது. 1996 ஆம் ஆண்டில் இவர் இறந்தார். இவரது மரணத்திற்குப் பிறகு, மகன் ஆசிகுல் கைரி அமீனா நசுலி கே முன்தாகிப் அஃப்சேன் அவுர் டிராமே என்ற இவரது சிறுகதைகள் மற்றும் நாடகங்களின் தொகுப்பை வெளியிட்டார்.
# பங்சார் எல்ஆர்டி நிலையம்

**பங்சார் எல்ஆர்டி நிலையம்** அல்லது **பேங்க் ராக்யாட் – பங்சார் எல்ஆர்டி நிலையம்** (ஆங்கிலம்: *Bank Rakyat-Bangsar LRT Station*; மலாய்: *Stesen LRT Bank Rakyat-Bangsar*) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் கோலாலம்பூர், பங்சார், பங்சார் சாலையின் நேர் மேலே அமைக்கப்பட்ட ஓர் உயர்த்திய நிலையிலான நிலையமாகும். பங்சார் சாலையில் அமைந்திருந்தாலும், இந்த நிலையம் பங்சார் புறநகர்ப் பகுதியின் பெரும்பாலான பகுதிகளில் இருந்து சற்று தொலைவில் உள்ளது.
# பங்சார் எல்ஆர்டி நிலையம்

## பொது

செப்டம்பர் 1, 1998 அன்று செயல்பட தொடங்கிய இந்த நிலையம், அப்போது **பங்சார் எல்ஆர்டி நிலையம்** என்று அழைக்கப்பட்டது. கிளானா ஜெயா வழித்தடத்தின் உரிமையாளரான பிரசரானா மலேசியாவிற்கு, பெயரிடும் உரிமைகள் வழங்கப்பட்ட பின்னர், **பேங்க் ராக்யாட்-பங்சார் எல்ஆர்டி நிலையம்** என்று மறுபெயரிடப்பட்டது.
# பங்சார் எல்ஆர்டி நிலையம்

## நிலைய மேடைகள்

அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது. நிலையத்தின் இரண்டு எதிர்த் திசைகளுக்கும் கீழே பங்சார் சாலை உள்ளது.  
இந்த நிலையத்தில், தெருநிலை மட்டத்திலிருந்து நான்கு நுழைவாயில்கள் உள்ளன. ஆகவே பங்சார் சாலையின் இரண்டு புறங்களில் இருந்தும், சாலைக்கு மேலே இருக்கும் நிலையத்தை மின்படிக்கட்டுகள் மூலமாக அணுகலாம்.
# பங்சார் எல்ஆர்டி நிலையம்

## பங்சார் சாலை

பங்சார் சாலை எனும் **பங்சார் திராவர்ஸ் சாலை** (ஆங்கிலம்: *Bangsar Road*; *Jalan Travers-Bangsar*) என்பது கோலாலம்பூர் நகரில் உள்ள ஒரு பெரிய நெடுஞ்சாலை ஆகும்.  
2010-ஆம் ஆண்டின் தொடக்கத்தில் சாலையின் புதிய கட்டுமானம் தொடங்கப்பட்டு; 2010-ஆம் ஆண்டின் நடுப்பகுதியில் நிறைவடைந்தது. திராவர்ஸ்-பங்சார் சந்திப்புகள் *(Jalan Travers-Bangsar)* மேம்பாலச் சந்திப்புகளாக மேம்படுத்தப்பட்டன.
# பங்சார் எல்ஆர்டி நிலையம்

## நிலைய தள அமைப்பு

| **முதலாவது மாடி** | → கோம்பாக் (→)</small> |  |
| --- | --- | --- |
| **இரண்டாவது மாடி** | → புத்ரா (←)</small> |  |
| <small>தீவு மேடையின் கதவுகள் வலதுபுறத்தில் திறக்கப்படும்</small> |  |  |
| **L1 - முதலாவது மாடி** | ஒருங்கிணைவு மேடை | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, கடைகள் & மெனாரா UOA-க்கு நேரடி அணுகல் |
| **G - தெருநிலை** | தெருநிலை | பேருந்து முனையம் (→) வாடகை வாகனங்கள் முனையம் |
# பங்சார் எல்ஆர்டி நிலையம்

## விரைவு பேருந்து வழித்தடங்கள்

சிங்கப்பூர் செல்லும் விரைவுப் பேருந்து சேவையான பர்ஸ்ட் கோச் *(FirstCoach),* இந்த நிலையத்திற்கு அருகிலுள்ள லெங்காக் அப்துல்லாவில் *(Lengkok Abdullah)* இருந்து புறப்படுகிறது.
# கவிதா கானே

**கவிதா கானே** (*Kavita Kané*)(பிறப்பு ஆகத்து 5, 1966) என்பவர் இந்திய எழுத்தாளரும் முன்னாள் பத்திரிகையாளரும் ஆவார். இவர் புராண-புனைகதைகளை எழுதுவதில் பெயர் பெற்றவர். இவரது அனைத்துப் புத்தகங்களும் இந்தியப் புராணங்களை அடிப்படையாகக் கொண்டவை. '<nowiki/>*கர்ணன்சு ஒய்ப்: தி அவுட்காசுட் குயின்* என்பது அதிகம் விற்பனையாகும் இவரது நாவல்*.* இவர் மறுபரிசீலனை செய்யும் புதிய சகாப்தத்தின் எழுத்தாளர்.
# கவிதா கானே

## இளமையும் கல்வியும்

மும்பையில் பிறந்த கவிதா கனே, பாட்னா, தில்லி மற்றும் புனே போன்ற பிற நகரங்களில் வளர்ந்தார். இவர் புனேவின் பெர்க்குசன் கல்லூரியின் மாணவி ஆவார். மேலும் புனே பல்கலைக்கழகத்தில் ஆங்கில இலக்கியம், மக்கள் தொடர்பு ஆகிய இரண்டு துறைகளிலும் முதுகலைப் பட்டப்படிப்பை முடித்துள்ளார். ஆரம்பத்தில், இவர் நிர்வாக சேவைகளில் பணியாற்ற விரும்பினாலும், எழுத விரும்பியதால் பத்திரிகைத் துறையைத் தேர்ந்தெடுத்தார். மேலும் இதுதான் எழுத்துக்கான ஒரே நடைமுறை வாழ்க்கைத் தேர்வாக அவருக்கு இருந்தது. இவர் பல்வேறு ஊடக நிறுவனங்களில் 20 ஆண்டுகள் பணியாற்றினார். இவை மேக்னா பப்ளிகேசன்சு, டெய்லி நியூஸ் அண்ட் அனாலிசிசு, தி டைம்ஸ் ஆஃப் இந்தியா. இவரது முதல் நாவலின் வெற்றிக்குப் பிறகு, இவர் முழுநேர எழுத்தாளராக மாறினார்.
# கவிதா கானே

## தனிப்பட்ட வாழ்க்கை

கவிதா குழந்தைப் பருவம் முழுக்க பாட்னா, தில்லி, புனேவில், இவரது பெற்றோர் மற்றும் இரண்டு சகோதரிகளுடன் கழிந்தது. பிரகாசு கேன் என்ற கடற்படை வீரரை மணந்த இவர், கிமாயா மற்றும் அமியா என்ற இரண்டு மகள்களுடன் புனேவில் வசித்தார்.
# கவிதா கானே

## நூல் பட்டியல்

- *தி கர்ணாசு ஒய்ப்: தி அவுட்காசுட் குயின்* (*The Karna's Wife: The Outcast's Queen* (2013)
- *சீதாசு சிசுடர்* (*Sita's Sister-*2014)
- *மேனகாசு சாய்சு* (*Menaka's Choice-*2015)
- *லங்காசு பிரின்சசு* (*Lanka's Princess-*2016)
- *தி பிசர் குயின்ஸ் டைனசுடி* (*The Fisher Queen’s Dynasty-*2017)
- *அகல்யாவின் விழிப்புணர்வு* (*Ahalya's Awakening-*2019)
- சரசுவதியின் பரிசு (Saraswati's Gift -2021)
- தாராவின் துருசு (Tara's Truce-2023)
# தங்க பீனிக்சு விருதுகள்

**தங்க பீனிக்சு விருதுகள்** (ஆங்கிலம்: Golden Phoenix Awards; ) என்பது சீனத் திரைப்படத்தில் சிறப்பாக நடித்த நடிகர்களை அங்கீகரிப்பதற்காகச் சீன திரைப்பட செயல்திறன் கலை அகாதமியால் வழங்கப்படும் ஒரு விருதாகும். இந்த விருது இரண்டு வருடத்திற்கு ஒருமுறை வழங்கப்படுகிறது. 1987 முதல் வழங்கப்படும் இந்த விருதின் முதல் நிகழ்வு குவாங்சௌவில் நடைபெற்றது.  
சமூக விருது என்பது நடிகர்களின் நடிப்பைத் தீர்மானிக்கும் ஒரு வழக்கமான வகை என்பதால், இப்பிரிவில் பல வெற்றியாளர்கள் உள்ளனர். கௌரவ விருதுகள் 60-70 வயதுடைய நடிகர்களுக்கு வழங்கப்படுகின்றன. வாழ்நாள் சாதனையாளர் விருது 80 வயதுக்கும் மேற்பட்ட நடிகர்களுக்கு வழங்கப்படுகிறது. 2005 முதல், தைவான், ஆங்காங் நடிகர்களும் இந்த விருதுகளுக்குத் தகுதி பெற்றனர்.  
இந்த விருதிற்கு வழங்கப்படும் விருதின் சிலை பீனிக்சு பறவை வடிவத்தில் உள்ளது. இதனைக் கலைஞர் கான் மெய்லின் வடிவமைத்தார்.
# தங்க பீனிக்சு விருதுகள்

## வகைகள்

- அகாதமி விருது (表演学会奖/சமூக விருது)
- சிறப்பு நடுவர் விருது (评委会特别奖)
- புதிய நடிகர்கள் விருது (新人奖)
- கௌரவ விருது (特别荣誉奖)
- வாழ்நாள் சாதனையாளர் விருது (终身成就奖)
# சிறந்த பெண் பின்னணிப் பாடகருக்கான பன்னாட்டுத் தமிழ்த் திரைப்பட விருதுகள்

**சிறந்த பெண் பின்னணிப் பாடகருக்கான பன்னாட்டுத் தமிழ்த் திரைப்பட விருதுகள்** (*ITFA Best Female Playback Award*) மாநில அரசால் ஆண்டுதோறும் வழங்கப்படும் தமிழ் (கோலிவுட்) படங்களுக்கான பன்னாட்டுத் தமிழ்த் திரைப்பட விருதுகளின் ஒரு பகுதியாக வழங்கப்படுகிறது.
# சிறந்த பெண் பின்னணிப் பாடகருக்கான பன்னாட்டுத் தமிழ்த் திரைப்பட விருதுகள்

## பட்டியல்

விருது வென்றவர்களின் பட்டியல் படங்களுடன்
| 2011 | சுசித்ரா | *மங்காத்தா* |  |
| --- | --- | --- | --- |
| 2008 | மஹதி | *பீமா* |  |
| 2004 | ஹரிணி | *பார்த்திபன் கனவு* |  |
| 2003 | அனுராதா ஸ்ரீராம் | *மிதுனம்* | } |
# தாமரைப்பட்டி

**தாமரைப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய தாமரைப்பட்டி ஊராட்சி ஒரு புறநகர்ப் பகுதியாகும்.
# தாமரைப்பட்டி

## அமைவிடம்

கடல் மட்டத்திலிருந்து சுமார் 168.84 மீ. உயரத்தில், என்ற புவியியல் ஆள்கூறுகள் கொண்டு தாமரைப்பட்டி அமையப் பெற்றுள்ளது.
# தாமரைப்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், தாமரைப்பட்டி ஊரின் மொத்த மக்கள்தொகை 2,385 பேர் ஆகும். இதில் 1,161 பேர் ஆண்கள் மற்றும் 1,224 பேர் பெண்கள் ஆவர்.
# தாமரைப்பட்டி

## அரசியல்

தாமரைப்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# வெள்ளியங்குன்றம்

**வெள்ளியங்குன்றம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய வெள்ளியங்குன்றம் ஊராட்சி ஒரு புறநகர்ப் பகுதியாகும்.
# வெள்ளியங்குன்றம்

## அமைவிடம்

கடல் மட்டத்திலிருந்து சுமார் 180.25 மீ. உயரத்தில், என்ற புவியியல் ஆள்கூறுகள் கொண்டு வெள்ளியங்குன்றம் அமையப் பெற்றுள்ளது.
# வெள்ளியங்குன்றம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், வெள்ளியங்குன்றம் ஊரின் மொத்த மக்கள்தொகை 1,401 பேர் ஆகும். இதில் 720 பேர் ஆண்கள் மற்றும் 681 பேர் பெண்கள் ஆவர்.
# வெள்ளியங்குன்றம்

## அரசியல்

வெள்ளியங்குன்றம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# நரசிங்கம்பட்டி

**நரசிங்கம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய நரசிங்கம்பட்டி ஊராட்சி ஒரு புறநகர்ப் பகுதியாகும்.
# நரசிங்கம்பட்டி

## அமைவிடம்

கடல் மட்டத்திலிருந்து சுமார் 170.92 மீ. உயரத்தில், என்ற புவியியல் ஆள்கூறுகள் கொண்டு நரசிங்கம்பட்டி அமையப் பெற்றுள்ளது.
# நரசிங்கம்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், நரசிங்கம்பட்டி ஊரின் மொத்த மக்கள்தொகை 4,391 பேர் ஆகும். இதில் 2,248 பேர் ஆண்கள் மற்றும் 2,143 பேர் பெண்கள் ஆவர்.
# நரசிங்கம்பட்டி

## அரசியல்

நரசிங்கம்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சமத்துவத்தை நோக்கி

**சமத்துவத்தை நோக்கி** (*Towards Equality*) என்பது இந்திய நாட்டில் பெண்களின் நிலை குறித்த குழுவின் 1974 ஆம் ஆண்டு முதல் 1975 ஆம் ஆண்டு வரையிலான அறிக்கையின் தலைப்பாகும். இந்த 1974 ஆம் ஆண்டு ஆவணம் சுதந்திர இந்தியாவில் பெண்கள் இயக்கத்தின் அடித்தளத்தை அமைத்ததாகக் கூறப்படுகிறது. இது பாரபட்சமான சமூக கலாச்சார நடைமுறைகள், அரசியல் மற்றும் பொருளாதார செயல்முறைகளை எடுத்துக்காட்டுகிறது. அறிக்கையின் கண்டுபிடிப்புகள் அரசாங்கம், கல்வியாளர்கள் மற்றும் பெண்கள் அமைப்புக்கான பெண்கள் கேள்வியை மீண்டும் திறந்தன. இக்குழுவின் ஆசிரியர்களில் வினா மசூம்தார் மற்றும் லோத்திகா சர்க்கார் ஆகியோர் அடங்குவர். பின்னர் அவர்கள் தில்லி மகளிர் மேம்பாட்டு ஆய்வுகளுக்கான மையத்தை நிறுவினர்.  
பாலினக் கண்ணோட்டத்தில் வளர்ச்சி மற்றும் சனநாயகம் பற்றி பேசுவதன் மூலம் பெண்களின் நிலைக்கு இந்த அறிக்கை ஒரு "கண் திறப்பதாக" நிரூபித்தது. பாலின விகிதம் குறைந்து வரும் பிரச்சினைகளை மையப்படுத்தி பெண்களைத் தவிர்த்தல் என்னும் கூற்றை முன்னணியில் கொண்டு வந்தது. இந்தியாவில் பெண்கள் உணர்திறன் கொண்ட கொள்கை உருவாக்கத்திற்கு வழிவகுத்தது. மேலும் பெண்கள் கல்விக்கு முக்கியத்துவம் அளித்தது.
# பிரதிபா நைத்தானி

**பிரதிபா நைத்தானி** (*Pratibha Naitthani*) என்பவர் இந்தியப் பேராசிரியரும் ஆர்வலரும் ஆவார். இந்தியத் தொலைக்காட்சியில் ஆபாசத்தையும் வன்முறையையும் எதிர்த்ததற்காக இவர் அறியப்படுகிறார்.
# பிரதிபா நைத்தானி

## இளமை

பிரதிபா நைத்தானி இந்தியாவின் மும்பையில் பிறந்தார். இவரது குடும்பம் உத்தராகண்டம் மாநிலம் பெளரி கர்வால் மாவட்டத்தினைச் சேர்ந்தது. இவரது தந்தை, பேராசிரியர் முனைவர் எசு. எசு. நைத்தானி, மும்பை பல்கலைக்கழகம், தூய சவேரியார் கல்லூரியில் இந்தித் துறையின் முன்னோடியாக இருந்தார். தொலைக்காட்சி அலைவரிசைகளில் வயதுவந்தோருக்கான திரைப்படங்களையும் நிகழ்ச்சிகளையும் ஒளிபரப்புவதற்கு எதிராக 2004ஆம் ஆண்டு மும்பை உயர் நீதிமன்றத்தில் (பொதுநல வழக்கு எண். 1232) தாக்கல் செய்யப்பட்ட பொது நல வழக்கு மூலம் பிரதிபா மிகவும் பிரபலமானவர். இவரது முயற்சியால், பன்னாட்டுத் தொலைக்காட்சி அலைவரிசைகள் கூட இந்தியாவின் நிரலாக்கக் குறியீட்டைக் கடைப்பிடிக்க வேண்டியிருந்தது. தனியார் தொலைக்காட்சி நிறுவனங்கள் இந்தியச் சட்டங்களைப் பின்பற்ற வேண்டும் என்று கட்டாயப்படுத்தி, மும்பை உயர் நீதிமன்றம் இவரது பொதுநல வழக்கில் பல்வேறு உத்தரவுகளைப் பிறப்பித்தது.
# பிரதிபா நைத்தானி

## தொழில்

பிரதிபா நைத்தானி தற்போது மும்பையில் வசித்து வருகிறார். இங்கு இவர் தூய சவேரியார் கல்லூரியில் அரசியல் அறிவியல் துறையின் இணைப் பேராசிரியராகவும் தலைவராகவும் உள்ளார். பேராசிரியர் என்ற நிலையில் தனது கல்விப் பணியைத் தவிர, பெண்கள், குழந்தைகள், பழங்குடி மக்களின் நலன் தொடர்பான பிரச்சினைகளில் இவர் அக்கறை கொண்டுள்ளார். மும்பையில், பொருளாதார ரீதியாகப் பின்தங்கிய மக்களுக்கு இலவச ஒட்டுறுப்பு அறுவை மருத்துவம், மறுசீரமைப்பு அறுவை சிகிச்சையை வழங்கும் ஒரு தன்னார்வ அமைப்பான மறுசீரமைப்பு அறுவை சிகிச்சை அறக்கட்டளையின் உறுப்பினராக உள்ளார். மறுசீரமைப்பு அறுவை சிகிச்சை அறக்கட்டளை முதன்மையாக இந்தச் சேவையைக் குழந்தைகளுக்கும் தீக்காயங்கள், விபத்துக்களால் ஏற்பட்ட காயங்கள், பிறப்பிலிருந்து உள்ள பிற உடல் குறைபாடுகள் அல்லது அமிலத் தாக்குதல்களால் பாதிக்கப்பட்டவர்களுக்கும் வழங்குகிறது.  
விளம்பரங்களைப் பார்த்து ஆபத்தினை அறியாமல் குழந்தைகள் அச்செயலில் ஈடுபடுவதால் உயிருக்கு ஆபத்தான செயல்களை ஏற்படுத்தும் விளம்பரங்களையும் ஊடகங்களில் பெண்களை அநாகரீகமாகப் பிரதிநிதித்துவப்படுத்துவது போன்ற பிரச்சினைகளையும் கையில் எடுத்துத் தீர்வு காண்பதில் இவர் முக்கியப் பங்கு வகித்துள்ளார்.
# பிரதிபா நைத்தானி

## விருதுகள்

2000ஆம் ஆண்டில், உத்தராகண்டத்தில் நந்தா தேவி பார்வதியின் யாத்திரையான நந்தா தேவி ராஜ் ஜாத்தில் பங்கேற்ற முதல் 7 பெண்களில் பிரதிபா நைத்தானியும் ஒருவர். இது 13 முதல் 16 ஆண்டுகளுக்கு ஒரு முறை நடைபெறும் பயணமாகும். முன்னதாக, பெண்கள் பொதுவாக இந்த யாத்திரையில் பங்கேற்க அனுமதிக்கப்படவில்லை. இந்த யாத்திரை 280 கி.மீ. நீளத்திற்கு, கடல் மட்டத்திலிருந்து 17,500 அடி உயரம் வரை சென்று 22 நாட்களில் கால்நடையாக நடைபெறும் பயணமாகும்.  
2005ஆம் ஆண்டு இந்தியா டுடேவால் இந்தியாவின் சக்தி தெய்வங்களாகத் தேர்ந்தெடுக்கப்பட்ட 29 பெண்களில் இவரும் ஒருவர். சமூக சேவை மற்றும் ஊடகப் பிரச்சினைகளில் இவர் செய்த பங்களிப்புக்காகப் பல விருதுகளைத் தவிர, சமூக சேவைக்காக உதய்பூரில் உள்ள மகாராணா மேவார் அறக்கட்டளையால் இவருக்கு மதிப்புமிக்க பண்ணா தாய் விருது வழங்கப்பட்டுள்ளது.  
2007ஆம் ஆண்டு அனைத்துலக பெண்கள் நாளன்று மும்பை மாநகரத் தந்தையால் "மும்பை நகரத்தின் சிறந்த பெண்மணி" என்று கௌரவிக்கப்பட்டார்.
# சைரிசு ஆத்ரே பை

**சைரிசு ஆத்ரே பை** (*Shirish Atre Pai*)(15 நவம்பர் 1929-2 செப்டம்பர் 2017) இந்தியாவின் மகாராட்டிராவைச் சேர்ந்த ஒரு சமூக சேவகரும் எழுத்தாளரும் ஆவார். இவர் மராத்தி, ஆங்கில மொழிகளில் எழுதியுள்ளார்.
# சைரிசு ஆத்ரே பை

## ஆரம்ப கால வாழ்க்கை

சைரிசு பிரகலாத் கேசவ் ஆத்ரேவின் மூத்த மகள். இவர் மும்பை அரசு சட்டக் கல்லூரியில் சட்டத்தில் பட்டம் பெற்றார்.
# சைரிசு ஆத்ரே பை

## தொழில்

சைரிசு தனது தந்தையின் செய்தித்தாளான *மராத்தாவில்* ஒரு பத்திரிகையாளராகச் சேர்ந்தார். இவர் சோவியத் சிந்தனை மற்றும் வாழ்க்கை முறையால் ஆழமாக ஈர்க்கப்பட்டார். மேலும் சோவியத் ஒன்றியம், பிற கிழக்குப் பகுதி நாடுகளுக்குச் சுற்றுப்பயணம் செய்தார்.தனது தந்தையுடன் சேர்ந்து, சம்யுக்த மகாராட்டிர இயக்கத்தில் பங்காற்றினார்.
# சைரிசு ஆத்ரே பை

## எழுதுதல்

சைரிசு கவிதைத் தொகுப்புகள் உட்படப் பல புத்தகங்களை எழுதியுள்ளார். 1975ஆம் ஆண்டு மராத்தி இலக்கியத்திற்கு ஐக்கு கவிதை வடிவத்தை அறிமுகப்படுத்தினார்.  
சூன் 2011இல் செய்தித்தாள் நேர்காணல் ஒன்றில், தான் மேல்நிலைப் பள்ளியில் படிக்கும் காலத்திலிருந்தே கவிதைகள் எழுதவும் இயற்றவும் தொடங்கியதாகவும், இந்த விசயத்தில் தனது தந்தையிடமிருந்து மிகுந்த ஊக்கத்தைப் பெற்றதாகவும் தெரிவித்தார்.
# சைரிசு ஆத்ரே பை

## குடும்பம்

சைரிசு வழக்கறிஞரும் பத்திரிகையாளருமான வியாங்கடேசு பையை மணந்தார். இவர்களுக்கு இராஜேந்திர பை, விக்ரமாதித்திய பை என்ற இரண்டு மகன்கள் உள்ளனர். இருவரும் வழக்கறிஞர்கள். இவர் மும்பையில் வசித்து, அங்கேயே இறந்தார்.
# பம்மி சோமால்

**பம்மி சோமல்** (*Pammi Somal*)(பிறப்பு 3 அக்டோபர் 1955) என்பவர் இந்தியத் திரைப்படத் தயாரிப்பாளரும் பாலிவுட் பத்திரிகையாளரும் ஆவார்.
# பம்மி சோமால்

## வாழ்க்கை வரலாறு

பம்மி சோமல் சண்டிகரில் உள்ள கார்மல் கன்னிமார் மடத்தில் பள்ளிக் கல்வியினைப் பயின்றார். பஞ்சாப் பல்கலைக்கழகத்தில் சமூகவியலில் முதுகலைப் பட்டம் பெற்றார். மும்பைக்குச் சென்ற பிறகு, இவர் மக்கள் தகவல் தொடர்பியல் மற்றும் இதழியல் துறையிலும், படைப்பு எழுத்திலும் பட்டயப் படிப்பினை முடித்தார். இவர் ரெய்கியில் முதுகலைப் பட்டமும், சில்வா மைண்ட் மெதட் மற்றும் லா ஆஃப் ஈர்ப்பு ஆகியவற்றில் பட்டமும் பெற்றுள்ளார்.  
சோமல் பல்வேறு பாலிவுட் பத்திரிகைகளின் எழுத்தாளராகப் பணியாற்றியுள்ளார். பல ஆண்டுகளாக *சினி பிளிட்சு* திரைப்படப் பத்திரிக்கையில் உதவி ஆசிரியராகப் பணியாற்றியுள்ளார்.  
1990களில், இவர் தொலைக்காட்சித் தொடர்களுக்கு வசனம் எழுதத் தொடங்கினார். 2003ஆம் ஆண்டில் *கஃபே செலிப்* என்ற பத்திரிகையைத் தொடங்கினார். ஒரு பெருநிறுவன நிறுவனத்தின் தலைமை நிர்வாக அதிகாரியாகவும், சிங்கப்பூரை தளமாகக் கொண்ட ஊடக நிறுவனத்தில் வணிக மேம்பாட்டுத் தலைவராகவும் பணியாற்றிய பிறகு, 2006ஆம் ஆண்டில் *கிரியேட்டிவ் இசுடெப்சு புரொடக்சன்சு* எனும் தயாரிப்பு நிறுவனத்தைத் தொடங்கினார். அப்போதிருந்து, இரண்டு படங்களைத் தயாரித்து, எழுதி, இயக்கியுள்ளார். இவை: *மம்மி பஞ்சாபி* (ஆகத்துட் 2011) மற்றும் *நா ஜானே கப்ஸே* (செப்டம்பர் 2011).